เสี่ยโป้ ทำบุญวันเกิด 28 ปี หอบเงินล้านแจกชาวบ้าน ยันไม่ฝักใฝ่การเมือง
เสี่ยโป้ ควงแม่ทำบุญวันเกิดครบรอบ 28 ปี หอบเงิน 1 ล้าน แจกชาวบ้านคนละ 500 เจ้าตัวยันเป็นพลังเงียบ ไม่ฝักใฝ่การเมือง ลั่นถ้าลงเล่นการเมือง ขอให้ตายเมื่อเวลา 10.00 น. วันที่ 6 พ.ค.2563 ผู้สื่อข่าวรายงานว่า ที่โรงเรียนดอนเมืองทหารอากาศบำรุง ถนนเชิดวุฒากาศ แขวงสีกัน เขตดอนเมือง กทม. หลังมีข่าวว่า นายอภิรักษ์ ชัชอานนท์ หรือเสี่ยโป้อายุ 28 ปี ประกาศว่า เวลา 11.00 น. วันที่ 6 พ.ค. จะแจกเงิน 500 บาท โดยกำหนดจำนวนคนไว้ที่ 1000 คน เนื่องในโอกาสวันคล้ายวันเกิดของตนเอง จากคำประกาศดังกล่าวมีประชาชนมารอรับเงินเป็นจำนวนมาก โดยกลุ่มแรกมารอคิวตั้งแต่เวลา 04.00 น. แล้วทางเจ้าหน้าที่กรุงเทพมหานคร และเจ้าหน้าที่เขตดอนเมือง ได้จัดระเบียบในลานกว้างใต้โดมบริเวณกลางโรงเรียน โดยจัดเก้าอี้ไว้สำหรับกลุ่มแรกและนั่งพื้น โดยเว้นระยะห่างกัน 1.5 เมตร ภายในโดมนี้สามารถจุคนได้ 500 คน ในส่วนที่เหลือหางแถวยาวออกไปริมถนนนอกโรงเรียนแล้ว เนื่องจากมีประชาชนทยอยเดินทางมาอย่างต่อเนื่อง ทำให้ทางทีมงานของเสี่ยโป้เพิ่มยอดบริจาคให้เป็น 2000 คน รวมเป็นเงิน 1 ล้านบาทต่อมาเวลา 11.00 น. นายอภิรักษ์ เดินทางมาถึงได้รับเสียงปรบมือจากประชาชนที่มารอคอยเป็นจำนวนมาก โดยการแจกเงินเป็นไปอย่างเรียบร้อย และมีคนมาขอถ่ายรูปคู่กับเสี่ยโป้เป็นระยะๆนายอภิรักษ์ กล่าวว่า วันนี้เป็นวันเกิดของตนจึงอยากบริจาคเงินให้กับผู้ที่เดือดร้อนอยู่ในช่วงนี้ อีกทั้งที่ผ่านมามีบรรดาเพจปลอมได้ปล่อยข่าวว่าตนจะแจกเงินในย่านดอนเมืองทำให้มีประชาชนเข้าใจผิดมาเฝ้ารอทำให้เกิดความเดือดร้อนและตนเองก็เสื่อมเสียชื่อเสียงไปด้วย อีกทั้งตนเคยประกาศว่าจะแจกเงินทั้งหมดจำนวน 5 ล้านบาท ครั้งนี้ในวันนี้ถือเป็นโอกาสดีที่ตนจะแจกเงินช่วยเหลือจริงๆ และเมื่อขับรถมาถึงเห็นผู้คนจำนวนมากพร้อมเสียงปรบมือ ตนรู้สึกดีใจอย่างมากนายอภิรักษ์ กล่าวต่อว่า จากที่มีคนกล่าวหาว่าเงินของตนเป็นเงินสกปรกนั้น ตนขอชี้แจงว่าตนทำธุรกิจหลายอย่างทั้งในและต่างประเทศ ในเรื่องของการพนันนั้นเป็นธุรกิจที่ได้รับการยอมรับในต่างประเทศ ทั้งนี้ที่ตนมาแจกเงินไม่ได้หวังสิ่งใดตอบแทน ตนอยากเตือนประชาชนว่าหากมีข่าวว่าตนจะแจกเงินอีกขอให้สอบถามกับทางเขต เนื่องจากตนจะประสานเขตก่อนทุกครั้งนายอภิรักษ์ กล่าวอีกว่า ตนขอย้ำว่าการมาแจกเงินครั้งนี้ไม่มีนัยทางการเมือง หลังจากที่ก่อนหน้านี้ตนไลฟ์สดแจกเงิน โดยบอกว่าใครไม่ได้เงินจากคณะก้าวหน้าให้มาเอาที่ตนเอง จนมีกระแสข่าวบางส่วนโจมตีรวมไปถึงประเด็น #โป๊รักพี่ธร ซึ่งตนบอกว่าตนไม่ได้เข้าข้างไหน เพื่อนๆ และพี่ๆ ตนก็มีทั้งคณะก้าวหน้า และพลังประชารัฐ ตนไม่ฝักใฝ่การเมือง ถ้าตนลงเล่นการเมืองขอให้ตนตายเลยขณะที่ ยายวัย 68 ปี ที่มารอแต่เช้า กล่าวว่า ตนมารอคิวตั้งแต่เวลา 04.30 น. ตนอยากขอบคุณเสี่ยโป้ที่บริจาคเงินให้แก่ผู้ที่ลำบากยากจน.
เสี่ยโป้ ควงแม่ทำบุญวันเกิดครบรอบ 28 ปี หอบเงิน 1 ล้าน แจกชาวบ้านคนละ 500 เจ้าตัวยันเป็นพลังเงียบ ไม่ฝักใฝ่การเมือง ลั่นถ้าลงเล่นการเมือง ขอให้ตาย
เสี่ยโป้,เสี่ยโป้ แจกเงิน,แจกเงิน,แจกเงินช่วยโควิด,อภิรักษ์ ชัชอานนท์,โควิด-19,เขตดอนเมือง,ข่าวทั่วไป